༌། རྟོག་པས་སྤྲོས་པའི་མི་རྟོག་པ་སྐྱེད་ཀྱི་བདུད་འདྲལ་མ་ལྟ་བུ་སྤྲོས་
86

ཉེར་དགུ་
আ
འ་དག་ །་དང་བྲལ་བའི་མི་རྟོག་པ་སྐྱེད་པ་མ་ཡིན་ནོ། །དེ་ཉིད་ཀྱི་ཕྱིར་བདག་མེད་མས་སྦྱོང་བར་འགྱུར་གྱི་གཞན་དུ་ན་སྟོང་པ་ཉིད་ཀྱིས་སྟོང་པ་ཉིད་སྦྱང་བར་མི་ནུས་སོ། །ཞེས་སྔར་བཤད་པ་དང
འགལ་བར་འགྱུར་རོ། །དེས་ན་ཡར་ངོའི་ཉའི་མཚན་མོ་བྱང་ཆུབ་ཀྱི་སེམས་ཀྱི་འཕོ་བ་ཨཿཚེག་དྲག་ཅན་དང་བཅས་པའི་རྣམ་པ་ཀུན་འདར་གྱི་སྟེང་ན་གནས་པ་དེའང་ཅུང་ཟད་རགས་པ་ཡིན་ནོ། །ཞེས་སྦྱར་རོ། །དེས་ན་སུམ་ཅུ་
ནི་རྩ་གསུམ་པོ་ཡིན་ལ་གཅིག་ལྷག་པ་ནི་ཅུང་ཟད་རགས་པའི་ངོ་བོ་རྩ་སུམ་ཅུ་པའོ། །དེ་དག་ནི་རགས་པའི་ཆ་ཐབས་ཀྱི་ངོ་བོ་ཡབ་ཡིན་ལ། དེ་ཤེས་རབ་ཀྱི་ངོ་བོ་ཡུམ་གྱིས་སྦྱངས་པས་གཉིས་སུ་མེད་པར་འགྱུར་རོ། །དེས་ན་
སྦྱོང་བྱེད་བཅུ་དྲུག་པ་སྤངས་སོ། །ཞེས་སྦྱར་ཏེ་སྦྱོང་བྱེད་ལྷ་མོ་བཅུ་དྲུག་པ་མེད་པས་སྦྱང་གཞི་རྩ་དང་འཕོ་བ་ལ་སོགས་པ་བཅུ་དྲུག་པ་རྣམས་ཀྱང་སྤངས་སོ་ཞེས་རྟོགས་པར་བྱའོ། །དེའི་རྩོད་པ་སྤང་བ་ནི་གལ་ཏེ་སྦྱང་གཞི་ལྷག་མ་
ལས་སོ་ཞེ་ན། ཞེས་སྨོས་ཏེ། ལྷ་མོས་མ་སྦྱངས་པའི་སྦྱང་གཞི་ལྷག་མ་རྩ་བདུད་འདྲལ་མ་དང་ལྷན་སྐྱེས་ཀྱི་ལྷན་སྐྱེས་ལ་སོགས་པའི་བཅུ་དྲུག་པའི་ཆ་རྣམས་ལས་སོ་ཞེ་ན། དེའི་ལན་ལྷན་སྐྱེས་ལྷན་སྐྱེས་ཨཿསྟེ་བདུན་འདྲལ་
མ། །སྟོང་ལ་སྟོང་པས་སྦྱོང་བྱེད་དོན་མེད་དེ། །ཞེས་སྨོས་ཏེ། ལྷན་སྐྱེས་ཀྱི་ལྷན་སྐྱེས་དང༌། ཨཿདང༌། བདུད་འདྲལ་མ་དང༌། ནམ་མཁའ་འགོག་པ་ལ་སོགས་པ། བཅུ་དྲུག་པའི་ཆ་དེ་རྣམས་སྟོང་པ་ཉིད་ལྷ་མོའི་ངོ་བོ་ཡིན་
87

ཀྱེ་རྡོར་ཆོས་སྐོར་
པས་སྟོང་པས་སྟོང་པ་སྦྱང་བར་མི་ནུས་ཤིང༌། དོན་ཡང་མེད་དོ་ཞེས་སྦྱར་རོ། །འོ་ན་ལྷག་མ་དེ་དག་གང་གིས་སྦྱོང་ཞེ་ན། ཤེས་རབ་ཐབས་བདག་ཧེ་རུ་ཀ་ཡི་དངོས། །ཞེས་བྱ་སྟེ། བཅུ་དྲུག་པའི་ཆ་སྟོང་པ་ཉིད་ཀྱི་ངོ་བོ་དེ་དག་
ཡབ་ཧེ་རུ་ཀ་ཐབས་ཀྱི་ངོ་བོས་སྦྱོང་ངོ༌། །ཞེས་བྱ་བའི་དོན་ཏོ། །སྦྱངས་པའི་ཅིར་འགྱུར་ཞེ་ན་ཟུང་དུ་འཇུག་པར་འགྱུར་ཏེ། དེའི་མཚན་ཉིད་བསྟན་པ། དེས་ན་རྡོ་རྗེ་ཐེག་པའི་ཟབ་དོན་ཀུན། །ཞེས་པ་ཤློོ་ཀ་གཅིག་སྟེ། དེའི་དོན་
ནི་རྡོ་རྗེ་ཐེག་པའི་ཟབ་དོན་ནི་རྒྱུ་དང་ལམ་དང་འབྲས་བུའི་ཆ་ཕྲ་བའི་ཕྲ་བ་རྣམས་ཡིན་ནོ། །དེའང་བསྡུ་ན། ཐབས་དང་ཤེས་རབ་གཉིས་སུ་མེད་པ་ལ། །ཞེས་བྱ་སྟེ་སྔར་བསྟན་པ་དེ་དག་ཉིད་ཡིན་ནོ། །དེས་ན་རྒྱུ་དང་ལམ་དང་
འབྲས་བུ་གསུམ་ཟུང་འཇུག་ཏུ་ཉམས་སུ་ལེན་པ་ནི། རྡོ་རྗེ་ཐེག་པ་མ་གཏོགས་པའི་ལམ་གཞན་ཕ་རོལ་ཏུ་ཕྱིན་པ་ལ་སོགས་པའི་གཞན་ལ་མ་མཐོང་བས་ཚེ་འདི་ཉིད་ལ་བྱང་གྲོལ་སྟེར་བའི་ལམ། རྡོ་རྗེ་ཐེག་ལ་གུས་པར་ཕྱག་འཚལ་
ལོ། །ཞེས་བྱ་བ་ནི་གཞུང་གི་ངེས་པའོ། །འཕོ་བའི་རིམ་པ་ལྟར་བསྟོད་པ་བསྟན་ཟིན་ཏེ་རྒྱས་པར་བསྟོད་པའི་རྣམ་པར་བཤད་པ་མ་ལུས་པ་ཡོངས་སུ་རྫོགས་སོ།། །།ཁོ་བོས་འདི་ལྟར་རྣམ་འབྱེད་ཚིག་གི་དོན། །འགྲོ་ལ་ཕན་
ཕྱིར་བཀོད་པའི་ངོ་མཚར་བ། །ལེགས་བཤད་ཚུལ་འདི་མཐོང་བར་མ་གྱུར་ན། །དྲི་མ་མེད་པའང་རྒྱ་མཚོའི་ནོར་བུ་འདྲ། །ཞེས་རྟོགས་པར་བྱའོ། །ད་ནི་སྤྱི་དོན་གཉིས་པ་བསྡུས་ཏེ་བསྟོད་པའི་རྣམ་པར་བཤད་པ་སྤེལ་བར་
88

།བྱའོ། །དེ་ལའང་གཉིས་ཏེ། རྩོམ་པའི་རྒྱུ་དང༌། བརྩམས་པའི་དོན་ནོ། །དང་པོ་ནི། རྒྱས་པར་རབ་ཏུ་བསྟོད་པ་ནི། །ཞེས་བྱ་བ་ལ་སོགས་པ་ཤློོ་ཀ་གཅིག་སྟེ་ཤེས་པར་ཟད་དོ། །བརྩམས་པའི་དོན་
ལ་གཉིས་ཏེ། སྤྱིའི་དོན་དང༌། ཡན་ལག་གི་དོན་ཏོ། །དང་པོ་ལ་གསུམ་སྟེ། གང་སྦྱང་བར་བྱ་བའི་རྒྱུ་དང༌། སྦྱོང་བར་བྱེད་པའི་ལམ་དང༌། སྦྱངས་པ་ལས་བྱུང་བའི་འབྲས་བུའོ། །དང་པོ་ལ་གསུམ། ཕུང་པོ་
དང་། ཁམས་དང༌། སྐྱེ་མཆེད་དོ། །དང་པོ་ནི། ཕུང་པོ་ལྔས་མཚོན་པའི་ཉོན་མོངས་པ་ལྔ་དང༌། དེ་བཞིན་དུ་འབྱུང་བ་ལྔ་དང༌། ཁམས་བདུད་རྩི་ལྔ་ལ་སོགས་པ་ལྔ་ཚན་རྣམས་སོ། །ཁམས་ནི་བཅོ་བརྒྱད་དོ། །སྐྱེ་མཆེད་ནི་
བཅུ་གཉིས་ཏེ། མདོར་ན་སྦྱང་གཞི་རྣམས་སོ། །གཉིས་པ་སྦྱོང་བར་བྱེད་པའི་ལམ་ལ་གཉིས་ཏེ། སྨིན་པར་བྱེད་པ་དབང་དང༌། གྲོལ་བར་བྱེད་པ་ལམ་མོ། །དང་པོ་ནི་གཉིས་ལས་ཕྱེ་བའི་བཅོ་ལྔ་སྟེ། ཐུན་མོང་གི་དབང་དྲུག་
དང༌། ཐུན་མོང་མ་ཡིན་པ་བཞི་དང་། དེ་དག་གི་མཐའ་རྟེན་ལྔ་སྟེ། མདོར་ན་བཅོ་ལྔའོ། །གཉིས་པ་ལམ་ལ་གཉིས་ཏེ། བསྐྱེད་པ་དང༌། རྫོགས་པའོ། །དང་པོ་ནི་ལྷ་མོ་བཅོ་ལྔའོ།_ །རྫོགས་པའི་རིམ་པ་ལ་ལུས་རྩ་དང༌། རྩ་
་ཡི་གེ་དང༌། ཁམས་བདུད་རྩི་དང༌། རླུང་དང༌། བྱང་ཆུབ་ཀྱི་ཕྱོགས་དང༌། འཕོ་བ་དང༌། ཨཱ་ལི་དང༌། དགའ་བ་དང༌། སྟོང་པ་ཉིད་དེ། མདོར་ན་སྔར་བཤད་པ་རྣམས་ཉིད་དོ། །དེ་དག་ལ་ཡང་བཅུ་དྲུག་པའི་ཆ་སྤངས་

ཀྱེ་རྡོར་ཆོས་སྐོར་
པས། བཅོ་ལྔར་འགྱུར་ཏེ། སྤྱི་དོན་གསུམ་པ་སྦྱངས་པ་ལས་བྱུང་བའི་འབྲས་བུ་ལ་གཉིས། གནས་སྐབས་ཀྱི་འབྲས་བུ་དང༌། མཐར་ཐུག་གི་འབྲས་བུའོ། །དང་པོ་ནི། རབ་ཏུ་དགའ་བ་ལ་སོགས་པ་ས་བཅུ་གཉིས་སོ། །
གཉིས་པ་ནི། སངས་རྒྱས་ཀྱི་ས་བཅུ་གསུམ་པའོ། །དེ་དག་རྒྱས་པར་གོང་དུ་བརྗོད་པ་རྣམས་ལས་བོགས་དབྱུང་རྒྱུ་མེད་མོད་ཀྱང༌། འདིར་མདོར་བསྡུས་ཏེ་བདེ་བླག་ཏུ་རྟོགས་པར་བྱ་བའི་ཕྱིར་བསྟན་པའོ། །སྤྱིའི་དོན་ཏོ། །ད་
ནི་གཉིས་པ་ཡན་ལག་གི་དོན་བརྗོད་པར་བྱ་སྟེ། དེ་ལ་གསུམ། རྒྱུ་དང༌། ལམ་དང༌། འབྲས་བུའོ། །དང་པོ་ནི། ཕུང་པོ་ཁམས་དང་སྐྱེ་མཆེད་ཅེས་བྱ་བ་རྐང་པ་ཕྱེད་སྔ་མས་སྟོན་ཏོ། །གཉིས་པ་ལམ་ལ་སྨིན་པ་དང་གྲོལ་བ་
གཉིས་ལས་དང་པོ་ནི་སྦྱང་བ་ཞེས་པ་དང༌། སྨིན་བྱེད་ཅེས་པ་ཚིག་གཉིས་ཀྱིས་སྟོན་ཏེ། གཉིས་པ་གྲོལ་བྱེད་ལ་བསྐྱེད་པ་དང་རྫོགས་པ་གཉིས་ལས། དང་པོ་ནི། བསྐྱེད་པའི་ཕྱོགས་ལ་ལྷ་མོ་བཅོ་ལྔའི་དངོས། །ཞེས་པ་རྐང་པ་
ཕྱེད་ཕྱི་མས་སྟོན་ཏོ། །གཉིས་པ་རྫོགས་པའི་རིམ་པ་ནི། གཙོ་མོ་སུམ་ཅུ་རྩ་གཉིས་དང༌། །ཞེས་བྱ་བ་ནས་འཕོ་བ་ན་ཨཱ་ལི་དགའ་བ་སྟོང་པ་ཉིད་ཅེས་བྱ་བའི་བར་རྐང་པ་ཕྱེད་དང་གསུམ་གྱིས་སྟོན་ཏོ། །དེའང་གཙོ་བོ་སུམ་ཅུ་རྩ་
གཉིས་དང༌། སྦས་པ་ལྔ་ནི་རྩ་སུམ་ཅུ་སོ་བདུན། བྱང་ཆུབ་ཀྱི་ཕྱོགས་ཀྱི་ལུས་དྲན་པ་ཉེ་བར་གཞག་པ་ལ་སོགས་པ་སུམ་ཅུ་སོ་བདུན་ནོ། །ཕྲ་མོ་ནི་རྩ་སྟོང་ཕྲག་བདུན་ཅུ་རྩ་གཉིས་ལ་སོགས་པའོ། །རྩ་ཡི་གེ་དང་བཅས་པ་ནི་པུ་ཛཱ་
90

སོ་གཅིག་
།ལ་སོགས་པ་སུམ་ཅུ་སོ་བདུན་ནོ། །རྩ་བའི་ཁམས་ལྔ་ནི་ཞུ་བ་ལ་སོགས་པ་བདུད་རྩི་ལྔའོ། །དེ་ལས་འཕེལ་བས་དྭངས་སྙིགས་དང་ནུས་པ་ཐ་དད་པའི་དབང་གིས། སོ་དང་སེན་མོ་ལ་སོགས་པ་སུམ་ཅུ་
སོ་བདུན་ནོ། །དེ་དག་འཕེལ་བས་དཔག་མེད་དུ་འགྱུར་ཏེ། རྩ་དང་ཡི་གེ་ལ་སོགས་པ་གཞན་ལ་ཡང་དཔག་མེད་དུ་འགྱུར་རོ་ཞེས་སྦྱར་རོ། །རླུང་ནི་སྲོག་འཛིན་པ་ལ་སོགས་པ་རྩ་བའི་རླུང་ལྔའོ། །དེ་ལས་འཕྲོས་པས་རྒྱུ་བ་ལ་
སོགས་པ་ཡན་ལག་གི་རླུང་ལྔའོ། །དེ་དག་ཀྱང་འགྲོ་འོང་ལ་སོགས་པའི་བྱེ་བྲག་གིས་དུ་མར་འགྱུར་རོ། །དེ་དག་ཀྱང་བསྡུ་ན། ལུས་ཀྱི་དཀྱིལ་འཁོར་དང༌། བྷ་གའི་དཀྱིལ་འཁོར་དང༌། བྱང་ཆུབ་སེམས་ཀྱི་དཀྱིལ་འཁོར་ཏེ
ཟབ་མོ་གསུམ་དང་དེ་ལ་དབང་བྱེད་པ་རླུང་སྟེ་དཀྱིལ་འཁོར་བཞིར་འདུའོ། །འཕོ་བ་ནི་ལུག་ལ་སོགས་པ་བཅུ་དྲུག་གོ །ཨཱ་ལི་དང༌། དགའ་བ་དང༌། སྟོང་པ་ཉིད་ཀྱང་བཅུ་དྲུག་བཅུ་དྲུག་སྟེ། དེ་དག་རང་གི་ལུས་ངག་ཡིད་
གསུམ་ལས་གྲུབ་པའི་ཚུལ་ཉམས་སུ་ལེན་པ་ནི་རྫོགས་པའི་རིམ་པའོ། །སྤྱི་དོན་གསུམ་པ་འབྲས་བུ་ནི་ས་མཆོག་རྣམས་ཞེས་སྨོས་ཏེ་རབ་ཏུ་དགའ་བ་ལ་སོགས་པ་བཅུ་གཉིས་དང༌། རྡོ་རྗེ་འཛིན་པའི་ས་སྟོན་པའོ། །དེ་དག་ཀྱང་
གོང་དུ་བསྟན་པ་ལྟར། ལྷ་མོ་དང་རྩ་དང་ཡི་གེ་ལ་སོགས་པ་དེ་དག་རྒྱུ་ལམ་འབྲས་བུ་གསུམ་གཉིས་སུ་མེད་པ་ཡིན་པས་དེ་ལ་སྒོ་གསུམ་དྭང་བས་ཕྱག་འཚལ་ལོ། །ཞེས་བྱ་བའི་དོན་ཏོ། །འདི་དག་རྒྱས་པར་སྔར་ས་དང༌། འཕོ་
91

ཀྱེ་རྡོར་ཆོས་སྐོར་
བའི་སྐབས་སུ་བཤད་པ་ལྟར་རྟོགས་པར་བྱའོ། །བསྡུས་ཏེ་བསྟོད་པ་བསྟན་ཟིན་ཏོ། །སྤྱི་དོན་གཉིས་པ་བརྩམ་པར་བྱ་བ་གཞུང་གི་དོན་གྱི་རྣམ་པར་བཤད་པ་མ་ལུས་པ་ཡོངས་སུ་རྫོགས་སོ།། །།ད་ནི་སྤྱི་དོན་གསུམ་པ་བརྩམས་
པ་མཐར་ཕྱིན་པ་མཇུག་གི་དོན་བཤད་པར་བྱའོ། །དེ་ལ་གཉིས་ཏེ། ཇི་ལྟར་བརྩམས་པའི་དོན་བསྔོ་བ་དང༌། གང་གིས་བརྩམས་པའི་ཚུལ་བསྟན་པའོ། །དང་པོ་ལ་གཉིས་ཏེ། རྩོམ་པ་པོ་རང་ཚིམ་པར་བསྔོ་བ་དང༌། གདུལ་བྱ་
གཞན་ཐར་བར་བསྔོ་བའོ། །དང་པོ་ནི་བསྟོད་པས་མགྲིན་པ་བརྒྱན་པ་ནི་ཞེས་པ་ཤློོ་ཀ་གཅིག་སྟེ། དེའི་དོན་ནི་དཔེར་ན་འགྲོ་བ་འགའ་ཞིག་རིན་པོ་ཆེའི་ཕྲེང་བ་ཞིག་གིས་མགྲིན་པ་བརྒྱན་པར་འདོད་པ་ལ་དེ་ལེ་ལོའམ་ཕོངས་པའི་
དབང་གིས་དུས་རིང་མོ་ཞིག་ཏུ་མ་གྲུབ་སྟེ། རྩེ་གཅིག་ཏུ་ཡིད་གདུང་ཞིང་གནས་སོ། །དེ་དུས་རིང་མོ་ཞིག་ནས་རྙེད་དེ་བརྒྱན་ན་དགའ་བ་མི་ཟད་པ་འཕེལ་བར་འགྱུར་རོ། །དེ་བཞིན་དུ་བདག་ཉིད་ཆེན་པོ་འདིའང་རྩོམ་པར་བཞེད་
ཅིང་མ་གྲུབ་པ་ལས་དུས་ཕྱིས་ཞིག་ན་གསོལ་བ་འདེབས་པ་འགའ་ཞིག་གི་ཆེད་དུ་མཛད་ཅིང་དེ་ཡོངས་སུ་རྫོགས་པ་ན་ཤིན་ཏུ་དགྱེས་པའི་སྟོབས་ཀྱིས་མཉེས་ཏེ། བདག་ཉིད་ཀྱང་བསྟོད་པའི་ཕྲེང་བ་འདིས་བརྒྱན་ཏེ་ཡིད་དགའ་བར་
གྱིས་ཤིག ཅེས་བྱ་བའི་དོན་ཏོ། །གཉིས་པ་གཞན་ཐར་བར་བསྔོ་བ་ནི་ཐབས་དང་ཟུང་འཇུག་ཅེས་བྱ་བ་ལ་སོགས་པ་ཤློོ་ཀ་གཅིག་གོ །དེ་ལ་རྩོད་པ་གལ་ཏེ་བདག་མེད་མ་ལྷ་མོ་བཅོ་ལྔ་ལ་བསྟོད་པ་མ་ཡིན་ནམ། ཐབས་ཤེས་རབ་
92

སོ་གཉིས་
ལ་འགོད་པར་ཤོག་ཅིག་ཅེ་ཐུང་འཇུག་ལ་ཇི་ལྟར་བསྟོད་ཅེ་ན། དེ་ནི་འདི་ཡིན་ཏེ། ཐབས་རྣམས་ཡམ་མྱོང་པས་སྒྲུངས་ལ་སྟོང་པ་རྣམས་ཡབ་ཐབས་ཀྱིས་སྦྱངས་ངས་ཟུང་འཇུག་ཏུ་འགྱུར་བས་དེས་བསྟོད་པས་འགྲོ་བ་རྣམས་ཐར་ང
ལ་འགོད་པར་ཤོག་ཅིག་ཅེས་བྱ་བའི་དོན་ཏོ།། །།ད་ནི་གཉིས་པ་གང་གིས་བརྩམས་པའི་ཚུལ་ནི་ལྷ་མོ་བཅོ་ལྔ་ཞེས་བྱ་བ་ལ་སོགས་པ་ཤློོ་ཀ་གཅིག་སྟེ། དེའང་ལྷ་མོ་བཅོ་ལྔ་བསྟོད་པའི་གཞུང་བརྩམས་ཞེས་སྦྱར་རོ། །ཇི་ལྟར་
བརྩམས་ཤེ་ན་དྲི་མ་མེད་ཅེས་སྦྱར་ཏེ། མ་རྫོགས་པ་དང་ལྷག་མ་ལ་སོགས་པ་སྒྲའི་སྐྱོན་མཐའ་དག་དང་བྲལ་ཞིང༌། འཁྲུལ་པ་དང་འགལ་བ་ལ་སོགས་པ་དོན་གྱི་སྐྱོན་མཐའ་དག་དང་བྲལ་བས་ན་དྲི་མ་མེད་པ་སྟེ། དེ་དང་ལྡན་
པས་བསྟན་བཅོས་འདིའི་མིང་ཡང་དེ་སྐད་ཅེས་བྱའོ། །འོ་ན་སྐྱོན་མཐའ་དག་དང་བྲལ་བ་དེ་གང་ཟག་གང་གིས་སྦྱར་ཞེ་ན། དགེ་བསྙེན་ཞེས་བྱ་སྟེ། ཚངས་པར་སྤྱོད་པའི་བརྟུལ་ཞུགས་མཆོག་ལ་གནས་ཤིང་མི་དགེ་བ་ཕྲ་བའི་ཕྲ་
བའི་ཉེས་པས་ཀྱང་མགོས་པས་ན་དགེ་བསྙེན་ཏེ། འཇམ་པའི་དབྱངས་ཀྱི་བྱིན་གྱིས་བརླབས་པ་གང་ཡིན་པ་དེས་སྦྱར་རོ། །ཞེས་སྙེགས་སོ། །དེ་ཉིད་གང་ཡིན་ཞེ་ན་གྲགས་པ་རྒྱལ་མཚན་གྱིས་ཞེས་བྱ་སྟེ་མཚན་གྱི་ཐོག་མར་
གྲགས་པ་དང་ལྡན་ཞིང་ཐ་མ་རྒྱལ་མཚན་གྱིས་བརྒྱན་པ་སྟེ། སྔར་བཤད་པའི་ཡོན་ཏན་དང་ལྡན་པ་གང་ཡིན་པའོ། །གནས་གང་དུ་སྦྱར་ཞེ་ན། དཔལ་ལྡན་ས་སྐྱར་ཞེས་སྨོས་ཏེ་མཁས་པ་རྒྱུན་མི་འཆད་པ་འབྱུང་བའི་མཚན་མ་
93

ཀྱེ་རྡོར་ཆོས་སྐོར་
དང་ལྡན་པས་ན་དཔལ་དང་ལྡན་པའོ། །ས་ནི་རི་བོའོ། སྐྱ་བ་ནི་དཀར་བའོ། །དེའི་ངོས་ན་གནས་པའི་གཙུག་ལག་ཁང་དེ་ལའང་དེ་སྐད་ཅེས་བྱའོ། །འབད་དེ་བྲིས་ཞེས་བྱ་བ་ནི་ལེགས་པར་སྦྱར་ཞེས་བྱ་བའི་དོན་ཏོ། །བརྩམས་
པ་མཐར་ཕྱིན་པ་མཇུག་གི་དོན་བསྟན་ཟིན་ཏེ་མདོར་བསྡུས་པའི་ཚུལ་གྱིས་ཚིག་གི་དོན་མཐའ་དག་བསྟན་ཟིན་ཏོ། །ཚིག་འགས་དོན་མང་རབ་གསལ་བའི། །གཞུང་འདི་རིན་ཆེན་ཕྲེང་བ་སྟེ། །དེ་ཡི་འགྲེལ་བ་དྲི་མ་མེད། །རྒྱན་
འདི་ཁོ་བོས་ལེགས་པར་སྤེལ། །ཇི་ལྟར་པདྨོའི་ཕྲེང་བ་ལ། །ཉི་མའི་འོད་ཟེར་ཕོག་པ་ལྟར། །ཀུན་དགས་ཕྱེ་བའི་དོན་གསལ་བའི། །རྣམ་བཤད་འདི་ནི་ངོ་མཚར་ཏོ། །གང་འདིར་ཐོག་མར་སྦྱར་བ་ཡི། །རྒྱལ་བའི་སྲས་ཀྱི་བྱིན
བརླབས་པའི། །བདག་གི་ཚིག་འདི་ཁྱེད་ཅག་ལ། །འཇམ་དབྱངས་བཞིན་དུ་ཕན་པར་བྱེད། །དེས་ན་བདག་གིས་ལེགས་སྦྱར་བའི། །གཞུང་འདི་ཟླ་བའི་སྒྲོན་མེ་ལྟར། །སྐྱེ་བོ་རྣམས་ཀྱི་བློ་གྲོས་ཀྱི། །མཚན་མོ་གསལ་བར་བྱེད་
པ་ཡིན། །ས་སྟེངས་འདིར་ནི་མི་མཐུན་ཕྱོགས་ལས་འཁོན་གྱུར་ཐུབ་པའི་ས་མཆོག་ནི། །སྐྱ་བསེང་བུ་ལྟར་འགྲན་ཟླ་མེད་ཅེས་གྲགས་པའི་རྒྱལ་མཚན་ཉེར་ཐོབ་ཅིང༌། །མཁས་པ་རྣམས་ཀྱི་གཙུག་གི་ནོར་བུས་དྲི་མེད་ཞབས་རྡུལ་
ལེགས་གཏུགས་པའི། །གསུང་ཟེར་ཕོག་པས་འགྲོ་ཀུན་དགའ་བའི་རྒྱལ་མཚན་དེ་ཡང་བརྟན་པ་ལགས། །གཞུང་འདི་དཔལ་ལྡན་ས་སྐྱའི་དབེན་གནས་སུ། །བཅོ་བརྒྱད་ལོན་ཚེ་ཀུན་དགའ་རྒྱལ་མཚན་གྱིས། །ལེགས་པར་སྦྱར་
94

2
།ཚེ་ཅུང་ཟད་མ་རྫོགས་པར། །ཉི་ཤུ་གཅིག་ལྷག་ཚེ་ན་ཚར་བར་བྱས། །ཁོ་བོས་ལེགས་པར་སྦྱར་ལས་བྱུང་བ་ཡི། །དགེ་བ་དྲི་མེད་མུ་ཏིག་ཕྲེང་བ་ལྟར། །དགེ་བ་དྲི་མེད་མུ་ཏིག་ཕྲེང་བ་ལྟར། །དཀར་བ་དེས་ནི་འགྲོ་ཀུན་རྒྱལ་བའི་སྲས།
འཇམ་དབྱངས་ལྟ་བུར་བློ་གྲོས་གསལ་བར་ཤོག །བརྒྱ་ཕྲག་ཕྱེད་དང་གཅིག་ལྷག་པའི། །བསྟོད་པ་ཡི་ནི་རབ་བྱེད་གཞུང༌། །དོན་གསལ་བྱེད་པ་དེ་བས་ན། །དྲི་མ་མེད་པའི་རྒྱན་ཡིན་ནོ།།
ཞེས་བྱ་བའི་རྒྱ་ཆེར་བཤད་པ། དྲི་མ་མེད་པའི་རྒྱན་ཞེས་བྱ་བ། ཐ་སྙད་ལ་ཞུགས་པའི་བློ་གྲོས་དང་ལྡན་པ་ཤཱཀྱའི་དགེ་བསྙེན་ཀུན་དགའ་རྒྱལ་མཚན་གྱིས་ད